b'\n_START_ARTICLE_\nAlexander D. Goode\n_START_SECTION_\n\xc5\xbdivljenje\n_START_PARAGRAPH_\nRodil se je leta 1911 v dru\xc5\xbeini rabina v Brooklynu; bil je eden od \xc5\xa1tirih otrok. Kot dober \xc5\xa1portnik se je odlikoval na srednji \xc5\xa1oli. Rabin je postal po diplomiranju na Univerzi v Cincinnatiju in Hebrejskem zveznem kolid\xc5\xbeu (1937). Leta 1940 je prejel doktorat na Univerzi Johnsa Hopkinsa. Kot rabin je deloval v Marionu (Indiana) in Yorku (Pensilvanija)._NEWLINE_Potem, ko je Japonska napadla ZDA, se je \xc5\xbeelel kot kaplan pridru\xc5\xbeil Vojni mornarici ZDA, a so ga zavrnili. Naslednje leto pa ga je sprejela Kopenska vojska ZDA._NEWLINE_Pozno leta 1942 je bil preme\xc5\xa1\xc4\x8den v Camp Myles Standish (Taunton, Massachusetts), kjer je kon\xc4\x8dal Kaplansko \xc5\xa1olo na Univerze Harvard. Tu je spoznal tudi preostale tri kaplane iz \xc4\x8detverice.\n_START_SECTION_\nDru\xc5\xbeina\n_START_PARAGRAPH_\nLeta 1935 se je poro\xc4\x8dil s Tereso Flax, ne\xc4\x8dakinjo Ala Jolsona, s katero sta imela eno h\xc4\x8derko, Rosalie.'